**Informácia**

o vybavených interpeláciách poslancov, ktoré boli prednesené

na XXII. zasadnutí Miestneho zastupiteľstva MČ Košice-Sídlisko KVP dňa 24. 01. 2017

a XXIII. zasadnutí Miestneho zastupiteľstva MČ Košice-Sídlisko KVP dňa 21. 02. 2017

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V súlade s § 14 Rokovacieho poriadku Miestneho zastupiteľstva MČ Košice-Sídlisko KVP bolo na XXII. zasadnutí MieZ dňa 24. 01. 2017 prednesených 12 interpelácií a na XXIII. zasadnutí MieZ dňa 21. 02. 2017 bola prednesená 1 interpelácia, spolu 13 interpelácií.

**XXII. zasadnutie MieZ konané dňa 24. 01. 2017 - odpovede na interpelácie**

**42/2017** poslanec Ladislav Takáč

Interpelácia v znení:

Prečo ešte stále nie je osadený monitor (súčasť bezpečnostno-kamerového systému) na stanici MP. Monitor bol zosadený počas výmeny plastových okien v závere roka. Mám za to, že výmena je ukončená a nič nebráni umiestneniu monitora na pôvodné miesto za účelom jeho funkcie.

**Odpoveď:**

Váš podnet nespĺňa atribúty interpelácie v zmysle ustanovenia § 14 Rokovacieho poriadku Miestneho zastupiteľstva Mestskej časti Košice–Sídlisko KVP.

**43/2017** poslanec Ladislav Takáč

Interpelácia v znení:

V akom stave je vysávač na psie exkrementy, a či MČ plánuje využívať dané zariadenie.

**Odpoveď:**

Vysávač na psie exkrementy máme funkčný a plánujeme ho využívať aktivačnými pracovníkmi. Za oneskorenú odpoveď sa ospravedlňujeme.

**44/2017** poslanec Ladislav Takáč

Interpelácia v znení:

Prečo pán starosta nevydal pokyn na vyplatenie mimosúdnej dohody, keď mu tak odporučil právny zástupca MČ, a zároveň MiZ na základe dôvodovej správy schválilo V. zmenu rozpočtu v roku 2016.

**Odpoveď:**

Na XXI. rokovanie Miestneho zastupiteľstva MČ Košice-Sídlisko KVP dňa 20.12.2016, do návrhu programu bol starostom mestskej časti zaradený materiál pod bodom 27.a) Návrh na uzatvorenie mimosúdnej dohody v súdnom spore sp. zn. 45C/9/2011. Tento materiál bol poslaneckým zborom stiahnutý z programu rokovania dňa 20.12.2016 bez diskusie. Z tohto dôvodu starosta usúdil, že poslanci MieZ si dohodu o mimosúdnom vyrovnaní neprajú. Po diskusii na rokovaní miestneho zastupiteľstva dňa 24.01.2017 je jasné, že poslanci si prajú vyplatiť poškodenú mimosúdnou dohodou.

**45/2017** poslanec Ladislav Takáč

Interpelácia v znení:

Pri koľkých zvolaní zastupiteľstva v mimoriadnom termíne, MieU požadoval od poslancov, aby boli predkladateľmi jednotlivých bodov.

**Odpoveď:**

V počte pri 1 zvolaní zastupiteľstva v mimoriadnom termíne, miestny úrad na základe predloženej žiadosti požadoval od poslancov, aby boli predkladateľmi materiálov.

**46/2017** poslanec Ladislav Takáč

Interpelácia v znení:

Žiadam poskytnutie všetkých požiadaviek, ktoré úrad zadal dodávateľovi zimnej údržby pri „kalamite“ začiatkom januára 2017.

**Odpoveď:**

Dodávateľ zimnej údržby má 24 hodinovú pohotovosť, v rámci ktorej vykonáva kontrolu sídliska a podľa potreby nasadzuje počet mechanizmov a pracovníkov. Počas kalamity začiatkom januára 2017 miestny úrad intenzívne komunikoval s dodávateľom služby. Za oneskorenú odpoveď sa ospravedlňujeme.

**47/2017** poslanec Ladislav Takáč

Interpelácia v znení:

Žiadam informáciu, koľko občanov sa sťažovali (v písomnej, ale aj ústnej forme) na nadmerný hluk z objektu „ľudového tanca“ nachádzajúceho sa na Starozagorskej ulici.

**Odpoveď:**

MÚ MČ Košice-Sídlisko KVP eviduje vo veci nadmerného hluku u objektu „ľudového tanca“ na Starozagorskej ulici jeden podnet, ktorý podala dôverníčka bytových domov Titogradská 14, 16, 18 v dôsledku opakovaných sťažností obyvateľov daných bytových domov.

**48/2017** poslankyňa Mária Gamcová

Interpelácia v znení:

Žiadosť ZŠ Janigova o osadenie dopravnej značky B34 (zákaz zastavenia) s dodatkovou tabuľou E12 s textom „Po – Pi od 7:00 do 17:00“ na bránu medzi školskou jedálňou a telocvičňou.

(Príloha - kópia písomnej odpovede mesta Košice na žiadosť ZŠ Janigova zo dňa 19.12.2016)

**Odpoveď:**

Mestská časť obdržala od mesta Košice list na vedomie, v ktorom bola informovaná, že ZŠ Janigova má osadenie tejto dopravnej značky realizovať na vlastné náklady alebo požiadať mestskú časť. Nakoľko však účelová komunikácia, ktorej užívanie má táto značka obmedzovať, nepatrí do majetku ani nebola zverená do správy Mestskej časti Košice–Sídlisko KVP, nie sme oprávnení vynakladať finančné prostriedky na túto komunikáciu, ani na jej dopravné značenie.

**49/2017** poslankyňa Mária Gamcová

Interpelácia v znení:

Žiadam o zaslanie stanoviska MČ k žiadosti zo dňa 5.10.2016 o odstránenie kontajnerov na komunálny odpad slúžiacich pre obyvateľov ulice Janigova, toho času nachádzajúcich sa pri školskej jedálni a povolení posunúť plot na hranicu budovy školskej jedálne,

- dodanie 1 ks kontajnera na tetrapakové obaly,

- dodanie 1 ks kontajnera na kartónové obaly.

**Odpoveď:**

Stanovisko mestskej časti k  podnetu ZŠ Janigova ohľadom premiestnenia kontajnerov na komunálny odpad, je obsiahnutý v odpovedi, ktorá bola zaslaná ZŠ Janigova. Túto odpoveď Vám zasielame v prílohe. Dodanie kontajnerov na tetrapakové a kartónové obaly riešime s mestom Košice. Otázka posunutia plota nie je v kompetencii MČ Košice–Sídlisko KVP, nakoľko táto nie je správcom majetku, ktorý užíva škola. Z tohto dôvodu bola celá žiadosť ZŠ Janigova zo dňa 5.10.2016 odstúpená mestu Košice, ako vecne a miestne príslušnému orgánu.

**50/2017** poslankyňa Mária Gamcová

Interpelácia v znení:

Žiadam o vyjadrenie k dohode o mimosúdnom vyrovnaní po rokovaní MieZ dňa 20.12.2016 zo dňa 22.12.2016, súhlasné stanovisko k upravenej dohode o mimosúdnom vyrovnaní s prepojením na zmenu rozpočtu zo dňa 27.12.2016, informáciu o akceptácií návrhu dohody právnou zástupkyňou JUDr. Kalapošovej zo dňa 29.12.2016.

**Odpoveď:**

Požadované stanoviská Vám boli sprístupnené na základe žiadosti zo dňa 08.03.2017.

**51/2017** poslankyňa Mária Gamcová

Interpelácia v znení:

Aké boli kritéria verejného obstarávania na obstarávateľa zimnej údržby?

**Odpoveď:**

Vzhľadom na značný objem podkladov pre verejné obstarávanie na obstaranie zákazky na zimnú údržbu komunikácií Vám zasielam odkaz na webovú stránku Mestskej časti Košice–Sídlisko KVP, kde sú zverejnené všetky podklady pre verejné obstarávanie:

http://www.mckvp.sk/miestny-urad/verejne-obstaravanie/vyzvy/860/

**52/2017** poslankyňa Mária Gamcová

Interpelácia v znení:

Termín vyčistenia prvého parkoviska od snehu.

**Odpoveď:**

Dňa 27. 01. 2017 bolo vyčistené od snehu prvé parkovisko pred OC PRIMA, zároveň sa ospravedlňujeme za oneskorenú odpoveď.

**53/2017** poslankyňa Mária Gamcová

Interpelácia v znení:

Žiadam odstrániť neaktuálne informácie o poslaneckých dňoch z webu MČ KVP a z priestorov úradu MČ KVP.

**Odpoveď:**

Informácia o poslaneckých dňoch bola z  informačných tabúľ ako aj z priestorov MiÚ MČ odstránená. Informácia z webstránky za roky 2015 a 2016 nebola odstránená, pretože zverejnené materiály na web stránke MČ Košice-Sídlisko KVP zostávajú uložené z dôvodu archivácie aj hodnotenia TIS (Transparency International Slovensko).

**XXIII. zasadnutie MieZ konané dňa 21. 02. 2017 - odpoveď na interpeláciu**

**54/2017** poslanec Ladislav Lörinc

Interpelácia v znení:

Prečo nebolo naplnené uznesenie MieZ prijaté na poslednom zastupiteľstve ohľadom udelenia povolenia na prejazd pre SZUŠ Vlada Urbana ?

**Odpoveď:**

Dňa 14. 02. 2017 obdržala Mestská časť Košice-Sídlisko KVP opakovanú žiadosť Súkromnej ZUŠ Vlada Urbana o povolenie vjazdu vozidiel do areálu SZUŠ Vlada Urbana na Starozagorskej ulici

č. 43. Na uvedenú žiadosť bolo Súkromnej ZUŠ Vlada Urbana zaslané stanovisko mestskej časti, ktoré je zároveň odpoveďou na Vašu interpeláciu.

Stanovisko mestskej časti uvádzame v plnom znení:

Vašej žiadosti Mestská časť Košice-Sídlisko KVP nemôže vyhovieť, a to z dôvodu, že každodenný prejazd osobných motorových vozidiel po chodníku smerom k Vašej SZUŠ je nebezpečný vzhľadom na pohyb obyvateľov sídliska, najmä detí, ktoré sa v danej lokalite hrajú a navštevujú základnú školu. Mestská časť Košice-Sídlisko KVP eviduje množstvo ústnych podnetov občanov sťažujúcich sa na zvýšenú frekvenciu motorových vozidiel pohybujúcich sa po vnútroblokových priestoroch medzi Titogradskou a Starozagorskou ulicou. Zo stanoviska Krajského dopravného inšpektorátu KR PZ v Košiciach zo dňa 6.10.2015 citujeme: „Dopravné značenie B1 zákaz vjazdu všetkých vozidiel na ul. Starozagorskej v Košiciach bolo riadne odsúhlasené správcom komunikácií a dopravným inšpektorátom.

V areáli školy vznikla plocha, na ktorej parkujú motorové vozidlá rodičia detí navštevujúce školu, ako aj učitelia. V minulosti daná časť oplotenia školy neslúžila ako vjazd. Tento bol vytvorený bez neriešeného vjazdu a súhlasu. Celkové projekčné riešenie areálu a jeho okolia bolo v minulosti plánované a využívané na iné účely a s iným režimom dopravného prístupu. Neschváleným zriadením vjazdu vznikla situácia, kedy vozidlá prechádzajú po chodníku, okolo športového ihriska do areálu SZUŠ najmä v popoludňajších hodinách a to z dôvodu, že tento vjazd je otvorený. Teda neslúži len na nevyhnutné naloženie technického zabezpečenia folklórnych súborov. Pri jeho zaplnení parkujú motorové vozidlá aj na športovom ihrisku. Tento stav je taktiež nežiaduci. Povolením resp. zákaz vjazdu s obmedzením okrem vozidiel rodičov žiakov, vozidiel zamestnancov školy, autobusov, kurzových frekventantov a pod. sa dopravné značenie minie účinku zakázať nepovolenú jazdu po chodníku.

Dňa 10.11.2015 sa uskutočnilo pracovné rokovanie na SZUŠ Vlada Urbana za účasti pracovníkov Krajského dopravného inšpektorátu, pracovníkov MÚ MČ Košice – Sídlisko KVP a zástupcov SZUŠ Vlada Urbana. Výsledkom daného rokovania bol súhlas s povolením vjazdu 3 nákladných vozidiel a autobusu z ulice Starozagorská – Titogradská, nakoľko sa jedná o premávku niekoľkých vozidiel výlučne pre naloženie a vyloženie detí a techniky, ale premávka osobných vozidiel je vylúčená.

Dňa 28.1.2016 sa na Oddelení výstavby, investícií a stavebného úradu MMK uskutočnilo rokovanie dispečingu dopravného značenia. Výsledkom daného rokovania bol súhlas osadenia dopravnej značky E12 s textom „Okrem vozidiel s povolením MČ Košice – KVP“ pod B1 na prístupovej komunikácii k umeleckej škole Vlada Urbana medzi Titogradskou a Starozagorskou ulicou.

Dňa 3.2.2016 MČ Košice-Sídlisko KVP vydala súhlas s prejazdom motorových vozidiel po zjazdnom chodníku k Domu ľudového tanca zo severnej strany pre vozidlá, ktoré zabezpečujú prevádzku Domu ľudového tanca:

* nákladnú autodopravu: KE 363 HT – Citroen Jumper – červený

KE 807 JP – Peugeot Boxer – bielo-červený

KE HUDBA – VW Transporter – biely

* autobusovú dopravu: KS 162 DE – Renault FR 1

V zmysle vyššie uvedeného vyplýva, že MČ Košice-Sídlisko KVP urobila všetko, aby umožnila bezproblémový chod Vašej SZUŠ.

Spracovali:

Ing. Jana Timková, prednostka

JUDr. Balážová v spolupráci

s oddeleniami a referátmi MÚ

V Košiciach, dňa 11. apríla 2017